Tiener gewaarsku om van 14-jarige weg te blyArgieffoto ŉ Landdros het ŉ 16-jarige seun, wat ŉ seksuele verhouding met ŉ 14-jarige verstandelik gestremde dogter gehad het, gewaarsku om van haar af weg te bly. Landdros Willie Wilkins het Donderdag in die streekshof in Nelspruit in Mpumalanga die aanklagte teen die tiener van Masoyi naby Witrivier laat vaar nadat dit aan die lig gekom het dat die dogter nie getuienis kan lewer nie, het ŉ Sapa-korrespondent berig. “Jy word gewaarsku om van haar af weg te bly,” het Wilkins gesê. “Sy is nog minderjarig en kan nie toestemming gee om seks te hê nie.” Wilkins het bygevoeg meisies onder 16 jaar oud kan wettig nie hul toestemming verleen om seks te hê nie, aangesien hulle as kinders beskou word. “As jy haar in die straat sien, dan bly jy weg van haar en jy vat ŉ ander pad. Hierdie saak word teruggetrek.”